**2021. évi külső vizsgálatok, ellenőrzések**

 Az Önkormányzat és intézményei belső ellenőrzésre vonatkozó feladatokat 2020-2024. évre a Képviselőtestület 262/2019. (XI. 28.) számú határozatával fogadta el. A 2021 évi belső ellenőrzési terv megállapítása a stratégiai ellenőrzési terv alapján történt.

A belső ellenőrzési feladatokat 2021. évben is feladat ellátási és finanszírozási megállapodás alapján a Keszthely és Környéke Többcélú Kistérségi Társulás belső ellenőre látta el.

Hévíz Város Önkormányzat 2021. évi ellenőrzési tervét a 231/2020. (XI. 26.)határozat állapította meg. Az ellenőrzések a terv szerint megtörténtek:

1. Normatív állami támogatások igénylésének, elszámolásának felülvizsgálata. Az állami támogatások szabályszerű igénylésének és felhasználásának felülvizsgálata 2020. évre vonatkozóan is helyszíni ellenőrzés során teljes-körűen megtörtént az intézményekben

A belső ellenőr által végrehajtott ellenőrzés a természetes, illetve a számított mutatószámok megalapozottságát állapította meg, bemutatta a 2020. októberi felméréshez viszonyított ellenőrzött és alátámasztott eltéréseket. Az állami támogatás elszámolásánál az ellenőrzés megállapításait figyelembe vettük.

1. Hévíz Város Önkormányzat Gazdasági, Műszaki Ellátó Szervezet gazdálkodásának átfogó pénzügyi ellenőrzése a gazdasági program szerinti átszervezés előtti és alatti időszakra terjedt ki. Az ellenőrzött időszak 2018. január 1-től 2021. szeptember 30-ig.
2. A belső kontrollrendszer jogszabályi megfelelősége a hivatali egységek szabályozottságának, bizonylatok kezelésének felülvizsgálatára terjedt ki. A szabályszerűségi vizsgálat mintavétel alapján történt. Az ellenőrzött időszak 2019. január 1-től 2021. szeptember 30-ig.
3. A közérdekű adatkezelés, adatvédelem biztosítása szabályszerűségi ellenőrzés a közérdekű adatok megismerésének lehetőségét, a közzététel rendszerét, formáit, a közérdekű adat igénylés alapján történt adatközlés folyamatát vizsgálta. Az ellenőrzött időszak 2019. január 1.-től 2021. június 30-ig.

Az ellenőrzések során nem merült fel a fegyelmi felelősségre vonást, kártérítési kötelezettség megállapítását, szabálysértési-, büntetőeljárást megalapozó körülmény.

A Magyar Államkincstár önkormányzatunk állami támogatás igénylésével, illetve elszámolásával kapcsolatban két ellenőrzést végzett.

2021. augusztus 16-án érkezett végzésben leírtak szerint a Magyarország 2021. évi központi költségvetéséről szóló 2020. évi XC. törvény IX. fejezetéből származó támogatások igénylése és annak évközi módosítása megalapozottságának hatósági ellenőrzését a rendelkezésre álló iratok és saját nyilvántartás alapján megkezdte a „szociális étkeztetés” jogcím tekintetében. A hatósági ellenőrzés eltérés megállapítása nélkül zárult.

2021. szeptember 30-án kezdődött az Önkormányzat központi költségvetéséből származó támogatásai 2020. évi elszámolása megalapozottságának, felhasználása jogszerűségének megállapítására irányuló, dokumentum alapú hatósági ellenőrzés. A felülvizsgálat az Önkormányzat 2020. évi elszámolása esetében a 11/A-11/E, a 11/G, a 11/H és a 11/I-11/L űrlapokon elszámolt támogatások teljes körére megvalósult és kiterjedt az egyes támogatások felhasználása jogszerűségének vizsgálatára is. Az Államháztartásról szóló 2011. évi CXCV törvény 59. §-a szerinti hatósági ellenőrzés során a Magyar Államkincstár Zala Megyei Igazgatósága nem állapított meg eltérést